Vecais zēns (2003. gada filma)

"Vecais zēns" (; Oldeuboi) ir 2003. gada Dienvidkorejas asa sižeta mistērijas trillera filma, kuras režisors ir Paks Čhanuks. Filmā galvenās lomas atveido Čhvi Minsiks, Jo Džite un Kana Hedžuna. "Vecais zēns" ir daļa no Čhanuka "Atriebības triloģijas", kurā ietilpst arī filmas "Līdzjūtība Atriebības kungam" (복수는 나의 것, 2002) un "Līdzjūtība Atriebības kundzei" (친절한 금자씨, 2005).

Filma stāsta par vīrieti O Desu (Minsiks), kurš 15 gadus pavadīja ieslodzījumā kāda viesnīcas numuriņā, nezinot nolaupītāja identitāti un motīvu. Kad Desu tiek pēkšņi atbrīvots, viņš nolemj atriebties savam nolaupītājam. Tajā pašā laikā viņš iemīlas jaunā suši šefpavārē Mido (Hedžuna).

Filmas "Vecais zēns" pirmizrāde notika . Filmu izrādīja arī 2004. gada Kannu kinofestivālā, kur tā saņēma Grand Prix balvu, kā arī lielu atzinību no žūrijas prezidenta Kventina Tarantīno, kurš uzstāja, lai filmai pasniegtu Zelta palmas zaru.

Mūsdienās filma "Vecais zēns" ir iekļauta vairākos labāko filmu sarakstos. BBC 100 labāko 21. gadsimta filmu sarakstā "Vecais zēns" ir ierindota 30. vietā.

Filmai ir iznākuši divi jauni ekranizējumi — neoficiāls 2006. gada rīmeiks hindi valodā, kā arī oficiāla Holivudas adaptācija, kas iznāca 2013. gadā.

 Atsauces 

 Ārējās saites 

Kategorija:2003. gada filmas
Kategorija:Dienvidkorejas filmas
Kategorija:Spraiga sižeta filmas
Kategorija:Mistērijas filmas
Kategorija:Krimināltrilleri
Kategorija:Neo-noir
Kategorija:Neatkarīgās filmas
Kategorija:Paka Čhanuka filmas